|  |  |
| --- | --- |
| Enw’r Swyddog Sabothol: | Micaela Panes |
| Rôl Swyddog Sabothol: | IL Myfyrwyr Ôl-raddedig (Addysg & Lles) |

**Adran 1: Adroddiad y Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi'i ysgrifennu gan y Swyddog Sabothol mae'r adroddiad hwn wedi'i anelu at roi cipolwg o’u gwaith/gweithgaredd ers y sesiwn atebolrwydd diwethaf neu ddechrau eu tymor yn y swydd)* | |
| **Rhagfyr 2023**   * Mynychu Digwyddiad Dathlu 50 Mlynedd UCM Cymru yn y Senedd. Defnyddiais hwn yn bennaf fel cyfle i lobïo gwleidyddion am fwy o gefnogaeth i Fyfyrwyr Ôl-raddedig - gan egluro anawsterau ÔR, y defnydd o fanciau bwyd gan fyfyrwyr ÔR Rhyngwladol, a'r angen am fwy o gymorth ÔR penodol. * Treuliais sawl diwrnod yn Undeb Myfyrwyr Prifysgol Manceinion ar gyfer cwrs preswyl Undebau Myfyrwyr Grŵp Russell. Yn ystod y cyfnod hwn, bûm yn gwthio am gynnwys pwyntiau pellach ar gyllid Ymchwil Ôl-raddedig yn y maniffesto myfyrwyr. * Wedi cael cyfarfod gyda thîm Ystadau'r Brifysgol - eglurwyd ei bod yn hanfodol cynnal cyfarfodydd amlach ag Ystadau oherwydd nifer o broblemau a chamddealltwriaeth. Trefnwyd cyfarfodydd misol am y dyfodol. * Cynnal digwyddiad 'Jingle Mingle' ar gyfer myfyrwyr nad oedd wedi gadael Caerdydd ar gyfer y Nadolig. Roedd yn brynhawn o gemau bwrdd a byrbrydau/diodydd am ddim. Aeth yn dda gyda nifer rhesymol yn bresennol trwy gydol y dydd. * Taith Sglefrio Iâ Ôl-raddedig wedi gwerthu allan (25/25). Rhoddwyd cymhorthdal ​​i docynnau myfyrwyr ac aeth y digwyddiad yn dda iawn. Mynychodd pob myfyriwr â thocyn. * Rhyddhaodd Llywodraeth Cymru’r gyllideb ddrafft ar gyfer 2024/25. Dechreuais lobïo yn erbyn y toriadau i grantiau a bwrsariaethau Ôl-raddedig – roedd hyn yn cynnwys anfon llythyr at Weinidogion perthnasol a chynllunio ar gyfer gweithredu ar ôl y Nadolig.   **Ionawr 2024**   * Treuliwyd llawer o’r mis hwn yn ymgyrchu yn erbyn y toriadau cyllid Ôl-raddedig a gyhoeddwyd yng nghyllideb Llywodraeth Cymru ar gyfer 2024/25. Anfonais lythyrau at holl Aelodau’r Senedd, cwrddais ag Aelodau Seneddol i ennill cefnogaeth i’r ymgyrch, siaradais ag UCM Cymru ac Undebau Myfyrwyr eraill yng Nghymru am bwysigrwydd ymgyrchu dros y mater hwn, gweithiais i gael sylw yn y wasg i’r mater, a dechreuais ddeiseb ddiwedd y mis (yn erbyn y toriadau a thros gynnydd mewn cyllid doethurol). * Mynychu gwrthdystiad y CFP gyda myfyrwyr y tu allan i'r Senedd i gefnogi streic y meddygon iau. * Wedi gweithio gyda'r Gymdeithas Niwrowyddoniaeth a'r Gymdeithas Pobi i gynllunio Digwyddiad Ôl-raddedig cyfunol ar gyfer mis Chwefror. * Parhau i gynllunio digwyddiadau 'Meddwl am Radd Meistr/PhD?' ar gyfer darpar fyfyrwyr ôl-raddedig – Recriwtio gwirfoddolwyr a hysbysebu tocynnau i gyfranogwyr. * Creu cwestiynau YÔR penodol ar gyfer ymchwil Wythnos Siarad a gweithio i'w hyrwyddo. * Hyrwyddo enwebiadau ar gyfer Etholiadau'r Gwanwyn a chynnal sesiwn holi-ac-ateb ar gyfer y rôl IL Ôl-raddedig. * Wedi gweithio gydag AD y Brifysgol ar ddiweddaru Polisi Perthnasoedd Staff-Myfyrwyr. * Galw allan yr ysgolion nad oedd wedi darparu hyfforddiant i'w tiwtoriaid/arddangoswyr YÔR i ddeoniaid colegau ac AD y Brifysgol.   **Chwefror 2024**   * Wedi siarad ag Undebau Myfyrwyr Cymru yn nigwyddiad rhwydweithio UCM Cymru am gefnogi'r ymgyrch yn erbyn y toriadau i gyllid ÔR. * Mynychu’r Gynhadledd Arweinwyr Myfyrwyr a chynnal gweithdy ar drefnu cymunedol gydag Angie, Llywydd yr UM. * Cyfarfod â Citizens Cymru i drafod gweithredu ar y cyd a'r ymgyrch dai sydd i ddod. * Cynnal digwyddiad dyddiadur ÔR. Roedd y digwyddiad a'r cynnyrch yn rhad ac am ddim i fyfyrwyr. * Wedi gweithio gydag UCU i greu arolwg ar gyfer cam dau o’r ymgyrch YÔR: Gwybod eich Hawliau a'i chyflwyno i fyfyrwyr YÔR. * Cefnogi Finnerty (Swyddog Myfyrwyr sy’n Rhieni ac yn Ofalwyr) i gynllunio Diwrnod Teuluoedd ar gyfer mis Mawrth. * Cwrddais â myfyrwyr i drafod materion penodol yr oeddent yn eu hwynebu a sut y gallaf gefnogi wrth lobïo/ymgyrchu. * Cyfarfod ag Amser I Weithredu i drafod y diweddaraf am y cynnydd gyda’r cynnig CCB. * Rhoddais ddiweddariad am fy ngwaith i Bwyllgorau Gweithredol Parc y Mynydd Bychan a Chymdeithasau a Gwirfoddoli. * Cynnal digwyddiadau 'Meddwl am Radd Meistr/PhD?' * Wedi gweithio ar greu grwpiau ffocws ar gyfer adolygu Amgylchiadau Esgusodol YÔR. | |
| **Diweddariad Maniffesto**  *(Wedi’i hysgrifennu gan y Swyddog Sabothol mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)* | |
| **Cefnogaeth ar gyfer gwneud cais a phontio o astudiaethau IR i ÔR, gan gynnwys creu mentoriaid ÔR a gwybodaeth onest ar gyfer ymgeiswyr.** | * Cynnal digwyddiadau 'Meddwl am Radd Meistr?' a 'Meddwl am PhD?' ar 20fed Chwefror. Roedd gan bob un panel o fyfyrwyr PhD/Meistr gwirfoddol a siaradodd ac atebodd cwestiynau am eu profiadau ar eu cyrsiau. * Mentoriaid ÔR – siarad â’r Tîm Mentora Myfyrwyr a’r Academi Ddoethurol ynghylch sefydlu mentoriaid ar gyfer YÔR – mae diddordeb mewn sefydlu hyn ac mae cyfarfod yn cael ei drefnu yn y dyfodol i drafod ymhellach. |
| **Gwneud astudiaethau ÔR yn fwy hygyrch, gan gynnwys lobïo am fwy o gyllid a bwrsariaethau.** | * Ymgyrchu yn erbyn toriadau Llywodraeth Cymru i gyllid Ôl-raddedig. Mae hyn wedi cynnwys ysgrifennu at holl Aelodau’r Senedd, cyfarfod ag Aelodau’r Senedd a’u hymchwilwyr, creu deiseb, siarad ag UCM Cymru ac UM eraill i gefnogi’r ymgyrch, casglu profiadau myfyrwyr sydd wedi derbyn y cyllid yn flaenorol, a chael cyhoeddusrwydd yn y wasg. * Dal yn trafod gyda'r Brifysgol ynglŷn â mwy o fwrsariaethau ôl-raddedig. |
| **Ymestyn Disgownt Alumni i raddau Ymchwil ÔR ar gyfer myfyrwyr sy'n ariannu eu hunain.** | * Wedi cael ymateb gan Recriwtio ÔR ynghylch ymestyn y disgownt i fyfyrwyr ÔR sy’n ariannu eu hunain. Mae cymeriant 2024 eisoes wedi’i gadarnhau felly rwyf wedi gofyn am gael fy nghynnwys yn y drafodaeth ynghylch 2025. * Deoniaid ÔR Colegau yn cefnogi. |
| **Cytundebau a hawliau teg ac eglur i Ôl-raddedigion sy'n addysgu.** | * Cam 2 yr ymgyrch YÔR: Gwybod eich Hawliau yn fyw – gweithiais gydag UCU i gynhyrchu ail arolwg ac rwyf ar hyn o bryd yn casglu ymatebion. * Lobïo AD y Brifysgol i sicrhau bod myfyrwyr CHEMY yn cael eu rhoi ar gontractau cyn gynted â phosibl gan eu bod ar hyn o bryd yn ceisio gwthio gweithrediad yn ôl eto. * Gofynnwyd am ddata ar ba ysgolion sydd heb roi hyfforddiant i diwtoriaid/arddangoswyr YÔR ac rwy'n defnyddio hwn i alw'r ysgolion hynny allan a gwneud cais am fonitro. |
| **Gwella a hyrwyddo ardal astudio ÔR ac ymestyn ei oriau agor.** | * Dal i weithio gyda Llyfrgelloedd i ymestyn oriau’r Parth ÔR – mae’n edrych fel y bydd yn mynd yn ei flaen cyn y tymor arholiadau nesaf. |
| **Adeiladu cymuned ÔR, gan gynnwys mwy o gynhwysiant ÔR mewn cymdeithasau a chwaraeon.** | * Wedi gweithio gyda mwy o gymdeithasau i recriwtio Swyddogion ÔR i bwyllgorau a chynnal digwyddiadau ÔR cydweithredol (Cystadleuaeth Pobi ÔR). * Roedd cyfarfod â Quench (cyn y Nadolig) yn llwyddiannus, mae bellach gan Quench gynrychiolydd ÔR ac adran ÔR barhaol o'r cyhoeddiad! * Gweithio gyda'r Academi Ddoethurol ar beth ddylai cydweithredu rhwng yr UM/AD edrych fel i gefnogi twf cymuned ÔR. Gan gynnwys trafodaethau ar Wythnos Ddathlu YÔR eleni. * Cynllunio mwy o ddigwyddiadau ÔR ar gyfer y Semester. |
| **'Diwrnod Ymlacio ÔR' – Digwyddiadau am frwydro yn erbyn syndrom y ffugiwr a gofalu am iechyd meddwl ÔR.** | * Cynllunio mwy o ddigwyddiadau ar gyfer lles ÔR. * Gweithio gyda Cholegau i hyrwyddo gwasanaethau cymorth y Brifysgol i fyfyrwyr ÔR. |
| **Galw am ad-daliadau ffioedd dysgu am yr holl oriau cyswllt/addysgu a gollwyd oherwydd streiciau.** | * Wedi'i gwblhau – gweler yr Adroddiad Sesiwn Atebolrwydd diwethaf. |
| **Lobio am fwy o gymorth tai a chostau byw gan y Brifysgol a Llywodraethau Cymru/Cenedlaethol.** | * Wedi dechrau ar ymgyrch dai a fydd yn cael ei lansio ym mis Mawrth a fydd yn targedu awdurdodau lleol, Llywodraeth Cymru a'r Brifysgol. * Cyfarfod â Citizens Cymru i gydweithio ar weithredu ar gyfer yr ymgyrch. * Cyfarfod â'r Cyfarwyddwr Menter i archwilio sut y gellir gwella’r asiant gosod tai mewnol. |
| **Diweddariad Polisi**  *(Wedi'i hysgrifennu gan y Swyddog Sabothol mae'r adran hon o’r adroddiad adran wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | |
| 1. **Amser I Weithredu: Mynd i’r Afael â Chamymddwyn Rhywiol ar y Campws (pasiwyd yn CCB 2023)**   Rwyf wedi gweithio gydag AD y Brifysgol ar bolisi perthnasoedd staff-myfyrwyr newydd. Mae'r polisi hwn wedi'i gymeradwyo gan y Bwrdd Gweithredol a bydd nawr yn cael ei weithredu. Rwyf wedi gweithio gyda Llywydd yr UM i sefydlu dau weithgor mewnol ar gyfer mynd i’r afael â thrais/aflonyddu rhywiol o fewn yr UM a’r Brifysgol. Rwyf hefyd wedi gwthio’r Brifysgol i sicrhau yr ymgynghorir â myfyrwyr a bod ganddynt sedd o fewn Grŵp Cynghori’r Brifysgol – byddaf hefyd yn rhan ohono.   1. **Mesur Derbyn Myfyrwyr sy’n Rhieni (pasiwyd yn Senedd Mai 2023)**   Rwyf wedi cyflwyno'r Swyddog Myfyrwyr sy’n Rhieni ac yn Ofalwyr (Finerty) i Gofrestrfa'r Brifysgol i drafod pwysigrwydd cofnodi niferoedd y myfyrwyr sy'n rhieni ar y campws. Aros am ddiweddariad gan y Brifysgol.   1. **Diwrnod Teuluoedd (pasiwyd yn Senedd Mehefin 2023)**   Ar hyn o bryd yn gweithio gyda'r Swyddog Myfyrwyr sy’n Rhieni ac yn Ofalwyr i gynllunio a chynnal Diwrnod Teuluoedd Myfyrwyr ym mis Mawrth. Wedi cael cyfarfod cynllunio cychwynnol, nawr yn edrych ar gostau ac yn gwneud ceisiadau am arian. | |

|  |  |
| --- | --- |
| Cadeirydd y Sesiwn Atebolrwydd: | Serena Rattu a Darshan Sheth |
| Is-Gadeirydd y Sesiwn Atebolrwydd: | Amherthnasol |
| Aelodau Ychwanegol y Sesiwn Atebolrwydd: | Sastivel Preetham B.R. |
| Dyddiad y Sesiwn Atebolrwydd: | 22/02/2024 |

**Adran 2: Sesiwn Atebolrwydd:**

*Mae'r adran hon i'w chwblhau gan aelodau'r sesiwn atebolrwydd cyn siarad â'r Swyddog Sabothol. Dylid defnyddio'r adran hon i wedyn gynorthwyo trafodaeth gyda'r Swyddog Sabothol ac ychwanegu gwybodaeth lle bo'n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi'i hysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Sabothol barhau i'w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda.* | |
| * Mae Micaela wedi ymateb yn gyflym i'r cyhoeddiad am doriadau cyllid ar gyfer ÔR, gan gael deiseb allan. * Roedd cyflwyno’r sesiynau Meddwl am Radd Meistr/PhD yn syniad gwych, a byddai’n wych gweld y rhain yn parhau. * Mae’r pwyllgor yn hapus â pha mor ymatebol a gweithiol y mae Micaela wedi bod yn gyffredinol gyda materion sydd wedi codi. | |
| **Meysydd i’w gwella**  *(Wedi'i hysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol).*  *Nodyn i aelodau’r sesiwn atebolrwydd: Peidiwch ag anghofio gofyn am farn y Swyddog Sabothol ar yr hyn y gellir ei wella.* | |
| * Mae'n bwysig i fyfyrwyr ÔR y dyfodol gael eu hystyried ym mhob gweithgaredd a phenderfyniad cyfredol. Os nad yw'n wir eisoes, byddai'n bwysig ystyried hirhoedledd y gwaith presennol a dechrau cynllunio ymlaen llaw. * Byddai’n dda gweld digwyddiadau Meddwl am Radd Meistr/PhD yn digwydd yn amlach, ac yn parhau yn y dyfodol. * Hoffai’r pwyllgor gweld mwy o gyfathrebu am ddigwyddiadau a gweithgareddau hyd yn oed os nad ydynt yn cael eu harwain gan Micaela, fel y gallant gymryd rhan a chyfrannu fel pwyllgor. | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, yna dylid darparu nodiadau o'r atebion yn y blwch nesaf).* | |
| **C1.**  A oes diweddariad ar ddawns ÔR bosibl? A fydd hyn yn digwydd ac a oes unrhyw beth y gall y pwyllgor ei wneud i’w gefnogi? | **A1.**   * Mae cais wedi’i wneud am ddyfynbris ar gyfer digwyddiad o’r fath yn yr UM, sydd dal yn cael ei ystyried. * Efallai y bydd ddawns lawn yn annhebygol gan y bydd yn gostus, ond yn meddwl am opsiynau eraill. Gall hyn gynnwys math gwahanol o ddigwyddiad sy'n fwy hamddenol, ond sy'n dal i annog cymuned ÔR mewn lleoliad cymdeithasol. * Mae'n debygol y byddai'r digwyddiad hwn yn cael ei gynnal ym mis Mai neu fis Mehefin. |
| **C2.**  A oes cyfnodolyn (neu debyg) lle gall myfyrwyr ÔRA yng Nghaerdydd gyhoeddi, gan fod y rhan fwyaf o gyhoeddiadau ddim yn benodol i ÔRA. Os na, a ellir cyflwyno un, neu gyflwyno treial? | **A2.**   * Mae Gwasg Prifysgol Caerdydd yn cadw cyfnodolion ar-lein, ond yn ansicr a yw'r rhain hefyd ar gyfer myfyrwyr ÔRA. * Gall fod yn anodd cyflwyno un gan fod llyfrgelloedd PC ar hyn o bryd yn gweithio ar leihau eu hôl troed digidol a nifer y cyfnodolion sydd ganddynt. * Hapus i gefnogi myfyrwyr ÔRA sydd eisiau cyhoeddi drwy ddarparu gwybodaeth a chyngor. * Gall unrhyw fyfyriwr gyflwyno eitem i gyhoeddiadau myfyrwyr (fel Quench, Gair Rhydd). Mae Quench hefyd ar hyn o bryd yn chwilio am fwy o gyfranwyr ÔR. * I'r rhai sydd am gyhoeddi yn eu meysydd penodol, y cyngor fyddai siarad â goruchwyliwr traethawd hir, neu unrhyw aelod o staff y pwnc. Mae yna hefyd tipyn o wybodaeth ar gael ar-lein am wahanol gyfnodolion y gall myfyrwyr gyflwyno iddynt. |
| **C3.**  A oes unrhyw weithgarwch ymgyrchu ÔR penodol wedi'i gynllunio gan yr UM i gefnogi myfyrwyr ÔR ar leoliad? | **A3.**   * Ar hyn o bryd nid oes unrhyw ymgyrchoedd wedi'u cynllunio ar gyfer myfyrwyr nad sy’n fyfyrwyr HCARE. * Gall pob myfyriwr ar leoliad gael mynediad at gymorth gan yr UM o hyd, gan gynnwys y gwasanaeth Cyngor i Fyfyrwyr. * Mae IL Parc y Mynydd Bychan wedi arwain ymgyrch eleni ar gyfer y rhai ar leoliadau sy'n gysylltiedig â gofal iechyd, sydd wedi darparu cymorth ac adnoddau i fyfyrwyr. * Os yw'r pwyllgor yn teimlo bod hon yn ymgyrch bwysig i'w chynnal, gellir ychwanegu hyn at yr agenda ar gyfer cyfarfod nesaf y Pwyllgor Gweithredol Ôl-raddedig. |
| **C4.**  A oes unrhyw ffordd y gall y pwyllgor gefnogi Holi, yr Ŵyl Lliwiau? A yw hyn yn rhywbeth y gellir ei hysbysebu i fyfyrwyr ÔR? | **A4.**   * Byddwn yn edrych ar gael mwy o wybodaeth am hyn er mwyn gallu hyrwyddo'n ehangach. * Os oes gan y pwyllgor gysylltiadau o'r cymdeithasau dan sylw a fyddai'n fodlon darparu rhai manylion a sgwrsio ymhellach, byddai hyn yn fuddiol. * Efallai y bydd yn bosibl cynnwys hwn yn yr e-bost digwyddiadau sy'n mynd allan yn rheolaidd i fyfyrwyr. |
| **C5.**  Allech chi egluro'r rhaglen fentora ÔR? | **A5.**   * Mae gan Brifysgol Caerdydd dîm mentora, sy'n canolbwyntio ar fyfyrwyr IR 2il a 3ydd flwyddyn sy'n mentora myfyrwyr IR blwyddyn 1af . Nid oes unrhyw gynlluniau mentora ÔR ar hyn o bryd. * Wedi bod mewn trafodaethau gyda'r Tîm Mentora Myfyrwyr a'r Academi Ddoethurol ynglŷn â chyflwyno un. Gallai hyn gael ei roi ar waith yn haws ar gyfer myfyrwyr YÔR na ÔRA (sy'n aml yn astudio am flwyddyn yn unig), ond mae yna bosibiliadau. * Ceisio dod o hyd i ffordd y gellid cael adnoddau ar gyfer hyn a'i roi ar waith. |
| **C6.**  Ydych chi wedi dechrau cynllunio camau nesaf y ddeiseb yn erbyn toriadau ÔR (e.e. gofyn i fyfyrwyr am ddatganiadau am eu profiadau)? | **A6:**   * Mae gwaith yn cael ei wneud ar hyn eisoes. Os na fydd y ddeiseb yn gwyrdroi cynlluniau'r llywodraeth, y nod yw dangos bod yna fyfyrwyr na fydd yn ei dderbyn mwyach. * Mae yna syniadau amrywiol yn cael eu hystyried ynglŷn â’r camau nesaf. |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os Ydy, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod*

|  |  |
| --- | --- |
| A yw'r sesiwn yn fodlon gyda'r drafodaeth a gafwyd gyda'r Swyddog Sabothol? | Ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Oes |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. | |
| Nid oes pryder am berfformiad yr IL Myfyrwyr Ôl-raddedig. Fodd bynnag, mae’r pwyllgor yn pryderu am oblygiadau’r toriadau cyllid ÔR presennol gan y llywodraeth. Bydd hyn yn cael effaith barhaol y tu hwnt i dymor y Swyddog Sabothol, a hoffai’r pwyllgor nodi pwysigrwydd gwaith parhaus ar hyn yn y dyfodol, gan Swyddogion y dyfodol. | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?**  *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.* | Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie |